**DĖL CENTRALIZUOTAI TIEKIAMŲ ŠILUMOS IR KARŠTO VANDENS KAINŲ DEDAMŲJŲ NUSTATYMO AKCINEI BENDROVEI „ROKIŠKIO KOMUNALININKAS“**

2018 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos šilumos ūkio įstatymo 32 straipsnio 7 dalimi, Valstybinės kainų ir energetikos kontrolės komisijos 2009 m. liepos 8 d. nutarimu Nr. 03-96 patvirtinta Šilumos kainų nustatymo metodika bei atsižvelgdama į akcinės bendrovės „Rokiškio komunalininkas“ 2018 m. lapkričio 13 d. raštą Nr. 232 ir akcinės bendrovės „Rokiškio komunalininkas“ valdybos 2019 m lapkričio 19 d. posėdžio protokolą Nr. 22, Rokiškio rajono savivaldybės taryba n u s p r e n d ž i a:

 1. Nustatyti iki 2022 m. sausio 1 d. akcinei bendrovei „Rokiškio komunalininkas“ šilumos bazines kainas be pridėtinės vertės mokesčio:

 1.1. šilumos vienanarę kainą – 9,89 Eur ct už 1 kWh:

1.1.1. vienanarės šilumos kainos pastoviąją dedamają kainą – 6,32 Eur ct už 1 kWh;

1.1.2. vienanarės šilumos kintamosios dedamosios kainą, išreikštą formule:

0,26 + 562 t.n.e. xXmed/4,45x1000x10 Eur ct už 1 kwh (priedas);

 1.2. karšto vandens kainą 6,41 Eur be pridėtinės vertės mokesčio už 1 kub. m. (su šalto vandens ir nuotekų tvarkymo kainomis):

1.2.1. karšto vandens kainos pastoviąją dedamąją – 3,22 Eur už 1 kub. m;

1.2.2. karšto vandens kainos kintamosios dedamosios kainą, išreikštą formule:

((51x1xTš)+(1xTgv ))/1 Eur už 1 kub. m (priedas).

2. Nustatyti šilumos perskaičiuotas kainas be pridėtinės vertės mokesčio:

 1.1. šilumos vienanarę kainą – 9,89 Eur ct už 1 kWh:

1.1.1. vienanarės šilumos kainos pastoviąją dedamają kainą – 6,32 Eur ct už 1 kWh;

1.1.2. vienanarės šilumos kintamosios dedamosios kainą, išreikštą formule:

0,26 + 562 t.n.e. xXmed/4,45x1000x10 Eur ct už 1 kwh (priedas);

 1.2. karšto vandens kainą 6,41 Eur be pridėtinės vertės mokesčio už 1 kub. m. (su šalto vandens ir nuotekų tvarkymo kainomis):

1.2.1. karšto vandens kainos pastoviąją dedamąją – 3,22 Eur už 1 kub. m;

1.2.2. karšto vandens kainos kintamosios dedamosios kainą, išreikštą formule:

((51x1xTš)+(1xTgv ))/1 Eur už 1 kub. m (priedas);

 3. Atsiskaitomųjų karšto vandens apskaitos prietaisų aptarnavimo mokestį - 0,74 Eur skaitiklio priežiūrai kas mėnesį be PVM.

 4. Pripažinti netekusiu galios Rokiškio rajono savivaldybės tarybos 2015 m. lapkričio 27 d. sprendimą Nr. TS-229 „Dėl centralizuotai tiekiamos šilumos ir karšto vandens kainų nustatymo akcinei bendrovei „Rokiškio komunalininkas“ nuo 2019 m. sausio 1 d..

5. Skelbti šį sprendimą savivaldybės interneto svetainėje [www.rokiskis.lt](http://www.rokiskis.lt)

 Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Dovilė Pučinskienė

Rokiškio rajono savivaldybės tarybos

2018 m. lapkričio 30 d. sprendimo Nr. TS-

priedas

**AB „ROKIŠKIO KOMUNALININKAS“ ŠILUMOS IR KARŠTO VANDENS KAINOS PERSKAIČIAVIMO FORMULĖS, TVIRTINAMOS ROKIŠKIO RAJONO TARYBOS SPRENDIMU, PAAIŠKINIMAS**

**1.Vienanarės šilumos kintamosios dedamosios kaina, išreikšta formule:**

0,26+562 t.n.e .x Xmed.)**/** 4,45x1000x10 Eur ct už 1 kWh;

0,26 – kintamųjų sąnaudų dalis be kuro, numatyta šilumos 1 kWh bazinės kainos skaičiavimuose, Eur ct/ kWh;

562 t.n.e. – metinis medienos kiekis t.n.e. (tona naftos ekvivalento), mumatytas šilumos bazinės kainos skaičiavimuose;

Xm - t.n.e. medienos kaina, taikoma šilumos kainos skaičiavimuose ir nustatyta pagal Šilumos kainų nustatymo metodikos reikalavimus;

4,45 – numatytas realizuoti metinis šilumos kiekis tūkst. MWh, taikomas šilumos bazinės kainos skaičiavimuose.

**2. Karšto vandens (1 kub.m.) kintamosios dedamosios kaina, išreikšta formule:**

Tkv kd = ((51x1xTš)+(1xTg.v.))/1 Eur už kub.m.

51 – šilumos kiekis kWh, reikalingas 1 kub.m. vandens pašildyti (kWh/kub.m.);

1 – metinis vandens kiekis, reikalingas karštam vandeniui paruošti (tūkst. kub. m);

Tš – pagamintos šilumos kintamosios dedamosios kaina (Eur/kWh);

Tg.v. – geriamojo šalto vandens kaina gyventojams (Eur/kub.m.);

1 – numatytas realizuoti metinis karšto vandens kiekis (tūkst. kub.m.).

Šios formulės paskaičiuotos pagal Šilumos kainų nustatymo metodikos (Valstybinės kainų ir energetikos kontrolės komisijos 2009 m. liepos 8 d. nutarimas Nr.03-96 ,,Dėl Šilumos kainų nustatymo metodikos“), Karšto vandens kainų nustatymo metodikos (Valstybinė kainų ir energetikos kontrolės komisijos 2009 m. liepos 21 d. nutarimas Nr.03-106 ,,Dėl Karšto vandens kainų nustatymo metodikos“) reikalavimus ir yra pritaikytos konkrečiai AB ,,Rokiškio komunalininkas“ šilumos bei karšto vandens realizavimo, sąlyginio kuro bazinės kainos laikotarpiu apimtims.

Rokiškio rajono savivaldybės tarybai

**SPRENDIMO** **PROJEKTO**

**„DĖL CENTRALIZUOTAI TIEKIAMŲ ŠILUMOS IR KARŠTO VANDENS BAZINIŲ KAINŲ DEDAMŲJŲ NUSTATYMO AKCINEI BENDROVEI ,,ROKIŠKIO KOMUNALININKAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Savivaldybės tarybos 2015 m. lapkričio 27 d. sprendimu Nr. TS-229 AB „Rokiškio komunalininkas“ buvo nustatyta 8,60 Eur ct kwh vienanarė šilumos kaina. Ši vienanarė šilumos kaina galioja iki 2019 m. sausio 1 d.

Savivaldybės taryba, vadovaudamasi Šilumos kainų nustatymo metodika, nustato įmonių tiekiamos šilumos bazines ir kasmet perskaičiuojamas šilumos kainų dedamąsias kiekvienam šilumos tiekėjui, realizuojančiam mažiau kaip 10 GWh šilumos per metus, ir apie tai informuoja Valstybinę kainų ir energetikos kontrolės komisiją. AB „Rokiškio komunalininkas“ 2018-11-13 kreipėsi į Rokiškio rajono savivaldybės tarybą dėl centralizuotai tiekiamų šilumos ir karšto vandens bazinės kainos dedamųjų nustatymo. Pateikti dokumentai šilumos ir karšto vandens bazinei kainai pagrįsti. Klausimas apsvarstytas AB „Rokiškio komunalininkas“ valdybos posėdyje 2018 m. lapkričio 19 d. (protokolo Nr. 22) ir pritarta bazinių kainų dedamųjų nustatymui 2019–2021 metams.

Nustatyti AB „Rokiškio komunalininkas“ bazines kainas iki 2022 m. sausio 1 d.

**Šiuo metu esantis teisinis reglamentavimas.**

Lietuvos Respublikos šilumos ūkio įstatymo 32 straipsnis, Valstybinės kainų ir energetikos kontrolės komisijos 2009 m. liepos 8 d. nutarimu Nr. 03-96 patvirtinta Šilumos kainų nustatymo metodika.

**Sprendimo projekto esmė.**

Pagrindinės priežastys, lėmusios kainos pasikeitimą:

- darbo užmokesčio fondo padidėjimas dėl Vyriausybės nustatyta tvarka minimalaus atlyginimo didinimo nuo 350 Eur 2016 m. iki 430 Eur nuo naujos kainos įsigaliojimo pradžios (padidėjimas 22,8 proc.);

- realizuojamo šilumos kiekio sumažėjimas 8 proc., palyginti su praėjusiu baziniu laikotarpiu, nuo 4,84 tūkst. MWh iki 4,45 tūkst MWh (realizuojamo kiekio sumažėjimui didžiausią įtaką turėjo renovuoti pastatai ir atšilęs klimatas);

- kuro kainų padidėjimas 29 proc.

 Bendrovė eksploatuoja 4 katilines: Juodupės, Kamajų, Obelių, Pandėlio.

Remiantis Valstybinės kainų ir energetikos kontrolės komisijos 2009 m. liepos 8 d. nutarimu Nr. 03-96 patvirtinta Šilumos kainų nustatymo metodika, šilumos vienanarę kainą siūloma didinti 1,29 eur ct už kwh, arba 15 proc. iki 9,89 Eur ct/kwh, palyginti su buvusio laikotarpio bazine kaina. Kainos pastovioji dalis sudaro 6,32 eur ct už kWh, kintamoji, išreikšta formule, sudaro 3,57 Eur ct už kWh. Kainos pastovioji dalis, kurią labiausiai įtakojo minimalios algos didinimas, sudaro 63,7 procentus visos kainos. Palyginimui buvusioje kainoje pastovioji dalis sudarė 66,4 procento.

Gyventojams taikoma AB „Panevėžio energijos“ šilumos ir karšto vandens kaina. Karštą vandenį įmonė tiekia tik gyventojams ir tik šildymo sezono metu. Sprendimo projektu reikia patvirtinti karšto vandens kainą dėl gyventojams tiekiamos šilumos subsidijavimo.

.

ŠILUMOS KAINOS STRUKTŪRA

|  |  |  |  |
| --- | --- | --- | --- |
|  | Planuojamas laikotarpis | Esama kaina | ct/kWh Pokytis |
|  | % | Eur ct/kWh | % | Eur ct/kWh | +- |
| Kuro sąnaudos | 34 | 3,31 | 31 | 2,60 | +0,71 |
| Kitos kintamosios sąnaudos (vanduo, elektra) | 3 | 0,26 | 3 | 0,29 | -0,03 |
| Remonto ir aptarnavimo sąnaudos | 4 | 0,42 | 9 | 0,74 | -0,32 |
| Nusidėvėjimo sąnaudos | 15 | 1,47 | 14 | 1,23 | +0,24 |
| Darbo užmokestis (įskaitant soc. draudimą) | 34 | 3,48 | 35 | 2,94 | +0,54 |
| Mokesčių ir kitos sąnaudos | 2 | 0,17 | 1 | 0,07 | +0,10 |
| Administracinės sąnaudos | 8 | 0,76 | 7 | 0,64 | +0,12 |
|  Iš viso sąnaudų | 100 | 9,87 | 100 | 8,51 | +1,36 |
| Normatyvinis pelnas 0,2 proc. |  | 0,02 |  | 0,09 | -0,07 |
| **Šilumos kaina** |  | **9,89** |  | **8,60** | **+1,29** |

 **Galimos pasekmės, priėmus siūlomą tarybos sprendimo projektą:**

 teigiamos – bus laikomasi teisės aktuose nustatytų nuostatų;

 neigiamos – nebus.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 S**prendimo nauda Rokiškio rajono gyventojams.** AB „Rokiškio komunalininkas“ pateiktos kainos, nustatytos tarybos sprendimu iki 2022 m. sausio 1 d., suteiks gyventojams finansinį stabilumą.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nėra vertintinas antikorupciniu požiūriu.

Statybos ir infrastruktūros plėtros skyriaus

vyr. specialistė Dovilė Pučinskienė